CELEX: 32013D0793
Language: mt
Date: 2013-12-19 00:00:00
Title: 2013/793/UE: Deċiżjoni tal-Kummissjoni tad- 19 ta’ Diċembru 2013 li temenda d-Deċiżjoni tal-Kummissjoni 2007/506/KE biex tittawwal il-validità tal-kriterji ekoloġiċi għall-għoti tal-ekotikketta tal-UE għas-spapen, ix-xampus u l-conditioners tax-xagħar (notifikata bid-dokument C(2013) 9223)  Test b’relevanza għaż-ŻEE

21.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 349/104
            
         DEĊIŻJONI TAL-KUMMISSJONI
   tad-19 ta’ Diċembru 2013
   li temenda d-Deċiżjoni tal-Kummissjoni 2007/506/KE biex tittawwal il-validità tal-kriterji ekoloġiċi għall-għoti tal-ekotikketta tal-UE għas-spapen, ix-xampus u l-conditioners tax-xagħar
   (notifikata bid-dokument C(2013) 9223)
   (Test b’relevanza għaż-ŻEE)
   (2013/793/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta’ Novembru 2009 dwar skema ta’ Ekotikketta tal-UE (1), u b’mod partikolari l-punt (c) tal-Artikolu 8(3) tiegħu,
   Wara li kkonsultat lill-Bord tal-Unjoni Ewropea għat-Tikkettar Ekoloġiku,
   Billi:
   
               (1)
            
            
               Id-Deċiżjoni tal-Kummissjoni 2007/506/KE tal-21 ta’ Ġunju 2007 li tistabbilixxi l-kriterji ekoloġiċi għall-għoti tal-ekotikketta Komunitarja għas-spapen, shampoos u conditioners tax-xagħar (2) tiskadi fil-31 ta’ Diċembru 2013.
            
         
               (2)
            
            
               Saret valutazzjoni biex tevalwa r-rilevanza u l-adegwatezza tal-kriterji ekoloġiċi attwali, kif ukoll tar-rekwiżiti ta’ valutazzjoni u ta’ verifika relatati, stabbiliti b’din id-Deċiżjoni. Minħabba l-istadji differenti tal-proċess ta’ reviżjoni għal dik id-Deċiżjoni, jixraq li jittawwal il-perjodu tal-validità tal-kriterji ekoloġiċi u r-rekwiżiti ta’ valutazzjoni u ta’ verifika relatati li din stabbilixxiet. Il-perjodu tal-validità tal-kriterji ekoloġiċi u r-rekwiżiti relatati ta’ valutazzjoni u ta’ verifika stabbiliti fid-Deċiżjoni 2007/506/KE għandu jittawwal sal-31 ta’ Diċembru 2014.
            
         
               (3)
            
            
               Għalhekk, id-Deċiżjoni 2007/506/KE għandha tiġi emendata skont dan.
            
         
               (4)
            
            
               Il-miżuri pprovduti f’din id-Deċiżjoni huma skont l-opinjoni tal-Kumitat imwaqqaf bl-Artikolu 16 tar-Regolament (KE) Nru 66/2010.
            
         ADOTTAT DIN ID-DEĊIŻJONI:
   Artikolu 1
   L-Artikolu 4 tad-Deċiżjoni 2007/506/KE jinbidel b’dan li ġej:
   
      “Artikolu 4
      Il-kriterji ekoloġiċi għall-grupp ta’ prodotti ‘spapen, xampus u conditioners tax-xagħar’ kif ukoll ir-rekwiżiti ta’ valutazzjoni u ta’ verifika relatati għandhom jibqgħu validi sal-31 ta’ Diċembru 2014”.
   
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, id-19 ta’ Diċembru 2013.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 27, 30.1.2010, p. 1.
   
      (2)  ĠU L 186, 18.7.2007, p. 36.